**Móri Többcélú Kistérségi Társulás Társulási Tanácsa**

(8060 Mór, Szt. István tér 6.)

a "Közalkalmazottak jogállásáról szóló" 1992. évi XXXIII. törvény 20/A és 20/B. § alapján pályázatot hirdet a

**Móri Többcélú Kistérségi Társulás Hajléktalanok Átmeneti Szállása**

(8060 Mór, Velegi út 29.)

**intézményvezető (magasabb vezető)**

munkakör betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** teljes munkaidő

**A vezetői megbízás időtartama:** a vezetői megbízás határozott időre, 5 évre 2023. szeptember 1 – 2028. augusztus 31-ig szól.

**A munkavégzés helye:** Fejér megye, 8060 Mór, Velegi út 29.

**A beosztáshoz tartozó, illetve a vezetői megbízással járó lényeges feladatok:**

A Móri Többcélú Kistérségi Társulás Hajléktalanok Átmeneti Szállása Alapító okiratában foglalt tevékenységek és feladatok vonatkozó jogszabályok és szakmai előírások szerinti ellátása, az intézmény Szakmai programjának végrehajtása, valamint az intézmény Szervezeti és Működési Szabályzatában foglaltaknak megfelelő vezetése.

**Illetmény és juttatások:** az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény (a továbbiakban: Kjt.) és vonatkozó végrehajtási rendelete rendelkezései az irányadók.

**Pályázati feltételek:**

-felsőfokú képesítés,

-a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM. rendelet 3. számú mellékletében előírt végzettség,

- legalább öt év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a köznevelés vagy szakképzés területén betöltött munkakörben szerzett szakmai gyakorlat,

- magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazott munkakörbe kinevezhető,

- magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt, vagy letelepedett,

- a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel,

- cselekvőképesség,

- büntetlen előélet, valamint

- közalkalmazotti jogviszony a Kjt. 20. § (2) bekezdés d) pontjában szereplő bűncselekmények miatt indult büntetőeljárás hatálya alatt nem álló személlyel létesíthető.

**A pályázat elbírálásánál előnyt jelent:** vezetői gyakorlat

**A pályázat részeként benyújtandó iratok, igazolások:**

- fényképes szakmai önéletrajz,

- végzettséget, szakképzettséget igazoló okiratok másolata,

- az intézmény vezetésére, fejlesztésére vonatkozó vezetési program,

- szakmai gyakorlatról szóló hiteles igazolás,

- 3 hónapnál nem régebbi hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a Kjt. 20. § (2) bekezdés d) pontja szerinti büntetőeljárás hatálya alatt, továbbá nem áll foglalkozástól eltiltás hatálya alatt,

- a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához hozzájárul,

- amennyiben a pályázó kéri pályázatának zárt ülésen történő tárgyalását, erre irányuló írásbeli nyilatkozat,

- nyilatkozat, hogy a Kjt. 41.§-a szerinti összeférhetetlenségi ok nem áll fenn, ill. megbízása esetén azt 30 napon belül megszünteti,

- nyilatkozat arról, hogy nem áll cselekvőképességet érintő gondnokság alatt,

- nyilatkozat a vagyonnyilatkozat-tételi kötelezettség teljesítésének vállalásáról

**A munkakör betölthetőségének időpontja:** a munkakör legkorábban 2023. szeptember 1. napjától tölthető be.

**A pályázat benyújtásának határideje:** 2023. május 3.

A pályázati kiírással kapcsolatosan további információt dr. Horváth Éva Humánügyi irodavezető nyújt, telefon: 22/560-839.

**A pályázatok benyújtásának módja:**

* postai úton, a pályázatnak a Móri Többcélú Kistérségi Társulás címére történő megküldésével (8060 Mór, Szent István tér 6.). Kérjük a borítékon feltüntetni a pályázati adatbázisban szereplő azonosító számot: 1/1425/2023. és a beosztás megnevezését: Hajléktalanok Átmeneti Szállása intézményvezető, valamint
* a pályázatot elektronikus formában, e-mailen is kérjük mellékelni a fenyves@mor.hu címre, azonban a beérkezés határideje szempontjából a pályázat postai beérkezésének időpontja irányadó.

**A pályázat elbírálásának módja, rendje:** a pályázatokról – eseti bizottság által történő meghallgatást követően - a Móri Többcélú Kistérségi Társulás Társulási Tanácsa dönt.

**A pályázat elbírálásának határideje:** 2023. május 31.

**A pályázati kiírás további közzétételének helye, ideje:** www.mor.hu – 2023. április 3., társult önkormányzatok honlapja – 2023. április 3.

**A munkáltatóval kapcsolatos egyéb lényeges információ:** Móri Többcélú Kistérségi Társulás Társulási Tanácsa fenntartja magának a jogot, hogy a pályázati eljárást eredménytelenné nyilvánítsa.

Az intézménnyel kapcsolatban további információt a www.mor.hu honlapon szerezhet.